OpenLLM-France/wikimedia huggingface dataset:
# Neustadt

«Neustadt» té aquests significats:
* Neustadt (alemany) o Ciutat Nova (Hamburg) (català), barri d'Hamburg al districte Hamburg-Mitte
* Neustadt (Hessen), localitat alemanya al districte de Marburg-Biedenkopf
* Neustadt am Kulm
* Neustadt an der Donau
* Neustadt an der Waldnaab, ciutat alemanya al nord de l'estat federat de Baviera
* Neustadt an der Weinstraße, ciutat alemanya a la regió de Renània-Palatinat
* Neustadt in Holstein, ciutat al nord de la Badia de Lübeck
* Premi Internacional Neustadt de Literatura
* Districte de Neustadt an der Waldnaab, districte rural al nord l'Alt Palatinat a l'Estat Lliure de Baviera
# Hiorthhamn

Hiorthhamn o Moskushamn és un assentament abandonat situat a l'illa de Spitsbergen, a l'arxipèlag Svalbard, Noruega.

## Referències

* ↑ «Placenames» (en anglès).
# Sada (la Corunya)

Sada és un municipi de la província de la Corunya a Galícia. Pertany a la comarca de la Corunya.
Evolució demogràfica :
| 1900 | 1930 | 1950 | 1981 | 2004 |
| 6.569 | 8.508 | 7.345 | 7.792 | 12.453 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Santa María de Sada
* San Andrés de Carnoedo
* Santa Colomba de Veigue
* San Martiño de Meirás
* San Xián de Mondego
* San Nicolás de Mosteirón
* San Xián de Osedo
* San Xián de Soñeiro

## Personatges de Sada

* José María Montes Rouco, periodista i poeta.
* Joaquín Castro Arias, jurista i periodista.
* Manuel Lugrís Freire, escriptor i galleguista (1863-1940).
* Ramón Suárez Picallo, periodista i galleguista (1894-1964).
* Juan Antonio Suárez Picallo, periodista, sindicalista agrari i galleguista (1907-1936).
* Ricardo Flores Pérez, dramaturg (1903-2002).
* Manuel L. Freire Calvelo, periodista.
* José Monzo Ríos, sindicalista llibertari (1906-1938).
* Eva Barreiro, cantant (2000-act.).

### Alcaldes de Sada

(ca. 1840-1868)
* Gonzalo Gil Taboada
* José María Espantoso
* Antonio López
* Antonio Arias Sanjurjo
* José Benito Posse y Aguiar
(1868-1875)
* Salvador Casanova Martí
* Casimiro López Gándara
* Francisco Posse Nicolich
(1875-1923)
* Nicolás López Puga
* Salvador Mora Solá
* José Gayoso Golán
* José María Montes Rouco
* Antonio Domínguez Fariña
* Joaquín Uribe Zumárraga
* José Patiño Méndez
* Eduardo Babío Suárez
* Antonio Ponte Díaz
* Jaime Casanova Miravent
* Ángel López Vidal
* Avelino Castañeira Díaz
* Manuel Domínguez Guitián
* José Mora Soto
* Luis Pita da Veiga Morales
(1923-1931)
* Enrique Cimadevila Rey
* Manuel Dopico Otero
* Enrique López Hernández
* José Gayoso Calvo
* Juan Rey Díaz
* José Guitián Seoane
(1931-1936)
* Justo Rodríguez Pérez
* Antonio Fernández Pita
(1936-1979)
* Toribio Pollán Nieto
* Manuel Roo Ben
* José María Fajardo de Andrade Prieto
* Miguel Pérez Sanjurjo
* Guillermo del Valle Ordieres
* Juan C. Fernández Arévalo
* Nicolás Blanco Blanco
(1979-2007)
* Ramón Rodríguez Ares
* Abel López Soto
# The Ed Sullivan Show

The Ed Sullivan Show va ser un programa de televisió dels Estats Units que es va emetre des del 20 de juny de 1948 fins al 6 de juny de 1971, conduït per Ed Sullivan. S'emetia per la CBS els diumenges a les 8pm en directe des de Nova York. Virtualment tots els gèneres de l'espectacle van tenir lloc en el programa: cantants d'òpera, estrelles de rock, comediants, ballarins de ballet eren presentats regularment.
El nom original del programa era Toast of the Town, però com se li coneixia com The Ed Sullivan Show, a partir de la temporada de 1955 va prendre aquest últim com nom oficial. L'últim programa de The Ed Sullivan Show es va emetre el 28 de març de 1971.
# Els amants de la nit

Els amants de la nit (títol original en anglès: They Live by Night) és una pel·lícula estatunidenca dirigida per Nicholas Ray, la seva primera, filmada el 1947, però estrenada el 1949.
Prototip del gènere «fuga de parelles», aquesta pel·lícula prefigura sobretot Bonnie and Clyde. Ha estat doblada al català La pel·lícula és l'adaptació de la novel·la Thieves like us escrita per Edward Anderson. El 1974, la novel·la és adaptada una vegada més per Robert Altman: Lladres com nosaltres.

## Argument

El jove Bowie fa equip amb els lladres Chicamaw i T-Dub per robar un banc - té necessitat de diners per contractar un advocat que provaria la seva innocència de l'homicidi de què se l'acusa. En la fuga, Bowie aconsegueix una serenitat efímera en la seva trobada amb la jove Keechie. Tot es complica quan els seus còmplices recorden...

## Repartiment

* Cathy O'Donnell: Catherine 'Keechie' Mobley
* Farley Granger: Arthur 'Bowie' Bowers
* Howard Da Silva: Chicamaw 'One-Eye' Mobley
* Jay C. Flippen: Henry 'T-Dub' Mansfield
* Helen Craig: Mattie Mansfield
* Ian Wolfe: el pastor Hawkins
* Will Wright: Mobley
* Marie Bryant: la cantant del club
* William Phipps: el jove granger
* Harry Harvey: el banquer Hagenheimer

## Referències

* ↑ «Els amants de la nit». Ésadir.cat. [Consulta: 31//1/2022].
* ↑ «They Live by night». The New York Times.

## Enllaços externs

* Anàlisi de la pel·lícula, a "Històries del cinema" de Betevé
# Codi ATC P02

El codi ATC P02, descrit com Antihelmíntics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup P02 és part del grup anatòmic P Productes antiparasitaris, insecticides i repel·lents.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QP02...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## P02B Antitrematodes

    P02B A Derivats de la quinolina i substàncies relacionades
    P02B B Composts organofosforats
    P02B X Altres agents antitrematodes

## P02C Antinematodes

    P02C A Derivats del benzimidazol
    P02C B Piperazina i derivats
    P02C C Derivats de la tetrahidropirimidina
    P02C I Derivats de l'imidazotiazol
    P02C F Avermectines
    P02C X Altres antinematodes

## P02D Anticestodes

    P02D A Derivats de l'àcid salicílic
    P02D X Altres anticestodes

## Referències

* ↑ «ATC/DDD Index 2016: code P02». WHO Collaborating Centre for Drug Statistics Methodology.
* ↑ «ATCvet Index 2016: code QP02». WHO Collaborating Centre for Drug Statistics Methodology.
# Pont de la Badia de Sydney

El Pont de la Badia de Sydney (Sydney Harbour Bridge en anglès) és un pont de ferro d'un sòl arc per a ferrocarril, vehicles, bicicletes i vianants que uneix el sud i el nord de la ciutat de Sydney a través de la Badia de Jackson. L'espectacular vista del pont, amb la badia i l'edifici de l'Òpera de Sydney és una icona coneguda arreu del món tant de la ciutat com de tot Austràlia. El pont és anomenat familiarment pels habitants locals el "Penja-robes", per la seva forma característica.
Sota la direcció de l'enginyer John Bradfield, del Departament d'Obres Públiques de l'estat de Nova Gal·les del Sud, el pont fou dissenyat i construït per la firma Dorman Long, de Middlesbrough (Anglaterra). Es va començar a construir el 28 de juliol de 1923 i es va acabar el 19 de gener de 1932. Finalment, fou inaugurat el 19 de març següent. Segons el Guinness World Records, és el pont amb una llum més ampla del món. També és el cinquè pont d'arc més llarg del món, i el pont d'arc de ferro més alt del món, amb una alçada de 134 metres des del nivell de l'aigua. A més, fins al 1967 va ser l'estructura més alta de Sydney. El pas pel pont suposa el pagament d'un peatge.
* La badia de Sydney des de l'aire, amb l'Òpera a l'esquerra i el pont.
* Grups de turistes escalant l'arc (uns a mig aire, i altres arribant al cim).
* Les frontisses del pont
* Focs artificials sobre el pont per celebrar l'Any Nou de 2008.
* El pont vist des de la ciutat.

## Referències

* ↑ «Passeig pels set ponts de Sydney». The Sunday Telegraph. Arxivat de l'original el 2007-08-29. [Consulta: 25 maig 2011].(anglès)
* ↑ «Història de la construcció del pont». Pylon Lookout, 2003. Arxivat de l'original el 2017-08-12. [Consulta: 25 maig 2011].(anglès)
* ↑ «Guinness World Records». Guinness World Records, 2011. Arxivat de l'original el 2006-07-21. [Consulta: 25 maig 2011].(anglès)
* ↑ «El pont al web del Govern Australià». Australian Government, 14-08-2008. Arxivat de l'original el 2011-04-08. [Consulta: 25 maig 2011].(anglès)
# Bombarda

«Bombarda» té aquests significats:
* Bombarda (instrument), instrument musical de vent
* Bombarda (arma), arma de foc de l'edat mitjana
* Bombarda (vaixell)
# Amber Lynn

Amber Lynn, nascuda Laura Allen, (Orange, Califòrnia, 3 de setembre de 1964) ha estat una popular actriu i coneguda estrella del cinema pornogràfic estatunidenca, qui ha realitzat gairebé 400 pel·lícules.
Aquesta californiana de faccions dures i rostre androgin era només una adolescent que corria amb el seu grup d'amiguetes pels carrers de Los Angeles quan va conèixer casualment n'Althea Flynt, esposa del magnat de la publicació eròtica Hustler, en Larry Flynt, en un local anomenat L.A.'s Rainbow Bar and Grill. Althea la va convidar a pujar a una limusina i li va permetre de conèixer personalment al cantant de pop-rock Sting i als altres components del seu grup The Police, amb els quals va passar tota una nit de festa.
Poc després, Amber començaria a aparèixer nua en revistes eròtiques per a adults, com ara Hustler, High Society o Penthouse. El pas següent seria posar-se davant la càmera i començar a rodar escenes pornogràfiques. Eren els primers anys de la dècada dels 80 i un alè de renovació impregnava el panteó o star-system del gènere. Les històriques Annette Haven, Veronica Hart, Marilyn Chambers o Vanessa del Rio, donarien pas a una nova generació d'actrius encapçalada per futures estrelles com ara Ginger Lynn, Traci Lords, Christy Canyon o Tracey Adams, a les que s'afegiria també, tot i que en un segon pla, l'Amber Lynn.
La primera escena de sexe de l'Amber fou al film Personal Touch: Part III, on compartia protagonisme amb Bunny Blue i la desapareguda Lisa de Leeuw. El germà gran d'Amber (Buck Adams) també va decidir-se pel cinema X, on va arribar a ser un actor de renom. Els dos germans, però, mai varen coincidir en una escena de sexe malgrat haver rebut quantioses ofertes davant la morbositat que generava al públic que dos germans interaccionessin sexualment davant la càmera.
Inicialment les habilitats i pràctiques d'Amber Lynn davant la càmera només incloïen sexe oral, vaginal i lesbianisme, amb refús explícit de sexe anal i interracial. Posteriorment Amber acceptaria també aquestes modalitats i assoliria un gran reconeixement amb una doble penetració vaginal a The Devil in Miss Jones 3.

## Guardons

* 1987: Premis XRCO – Millor actriu secundària: Taboo 5
* 2001: AVN Hall of Fame inductee
* 2007: Adam Film World Guide – Lifetime Achievement Award

## Referències

* ↑ Lieby, Richard «FACE OFF; Three of Hollywood's Elite Plastic Surgeons Are at War. It's Getting Real Ugly.». The Washington Post, 26-10-1997, p. F01.
* ↑ Playboy, setembre de 2010
* ↑ «Personal Bio Amber Lynn». IAFD.com. [Consulta: 10 gener 2008].
* ↑ «rame awards list» (en anglès). [Consulta: 16 desembre 2007]. Arxivat 2019-04-21 a Wayback Machine. «Còpia arxivada». Arxivat de l'original el 2019-04-21. [Consulta: 27 desembre 2013].
* ↑ «AVN Hall of Fame» (en anglès). [Consulta: 16 desembre 2007].
* ↑ «Adam Film World Guild» (en anglès). [Consulta: 29 juliol 2008].
# Hiosciamina

La hiosciamina és un alcaloide tropànic i levo-isòmer de l'atropina. És el metabòlit secundari que es troba en certes substàncies de plantes de la família de les Solanàcies.

## Referències

* ↑ «Hiosciamina». Gran Enciclopèdia Catalana. Barcelona: Grup Enciclopèdia Catalana.
* ↑ «Changes in Regioselectivity of H Atom Abstraction during the Hydroxylation and Cyclization Reactions Catalyzed by Hyoscyamine 6β-Hydroxylase». Journal of the American Chemical Society, vol. 141, 2, 01-01-2019, pàg. 1062–1066. DOI: 10.1021/jacs.8b11585. PMC: 6488026. PMID: 30545219.
# El protector

«El protector» té aquests significats:
* El protector (pel·lícula de 1985), dirigida per James Glickenhaus i Jackie Chan i protagonitzada per Chan
* El protector (pel·lícula de 2002), dirigida per Martyn Burke i protagonitzada per Sylvester Stallone, Madeleine Stowe i Anthony Quinn
# Codi ATC N06

El codi ATC N06, descrit com Psicoanalèptics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup N06 és part del grup anatòmic N Sistema nerviós.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QN06...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## N06A Antidepressius

    N06A A Inhibidors no-selectius de la recaptació de serotonina
    N06A B Inhibidors selectius de la recaptació de serotonina
    N06A F Inhibidors de la monoaminooxidasa, no selectiva
    N06A G inhibidors de la monoaminooxidasa A
    N06A X Altres antidepressius

## N06B Psicoestimulants, agents utilitzats per al TDAH i noòtrops

    N06B A Simpaticomimètics d'acció central
    N06B C Derivats de la xantina
    N06B X Altres psicoestimulants i noòtrops

## N06C Psicolèptics i psicoanalèptics en combinació

    N06C A Antidepressius en combinació amb psicolèptics
    N06C B Psicoestimulants en combinació amb psicolèptics

## N06D Fàrmacs anti-demència

    N06D A Anticolinesteràsics
    N06D X Altres fàrmacs anti-demència

## Referències

* ↑ «ATC/DDD Index 2016: code N06». WHO Collaborating Centre for Drug Statistics Methodology.
* ↑ «ATCvet Index 2016: code QN06». WHO Collaborating Centre for Drug Statistics Methodology.
# Pont de la Blaia

El Pont de la Blaia és una obra de Fontanilles (Baix Empordà) inclosa a l'Inventari del Patrimoni Arquitectònic de Catalunya.
Pont sobre el riu Daró, construït a finals del segle xix, situat en l'antic camí que anava de Fontanilles a Pals. Aprofitat també per comunicar amb el Mas del Pont de la Blaia.
Està construït amb pedra massissa. L'arc del pont també és en pedra posada de cantell. Actualment part del pont apareix arrebossat amb morter de ciment.

## Referències

* 1 2 «Pont de la Blaia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Quarter dels Carrabiners

El Quarter dels Carrabiners és un antic quarter o caserna situat prop de la possessió de Cosconar, al terme municipal d'Escorca, a Mallorca. Durant el segle xx s'usà per controlar el contraban.
S'hi accedeix des del santuari de Lluc, passant per les possessions de Mossa o Cosconar. Durant molts d'anys ha estat abandonat i s'anava esbucant, però fa uns anys es va arreglar l'estructura i la coberta i ara està tancat.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 139. ISBN 84-8661702-2.
* ↑ Trobat, Bartomeu Mulet. Societat i educació, una interpretació sociològica. Universitat de les Illes Balears, 2000, p. 288. ISBN 978-84-7632-414-1.
* ↑ Benigne Palos: Itineraris de muntanya. p. 121. Editorial Moll.
# Amadocos I

Amadocos (en llatí Amadocus, en grec antic Ἀμάδoκoς) fou rei dels Odrisis de Tràcia al segle v aC.
Era amic i aliat d'Alcibíades d'Atenes en el temps en què aquest era tirà d'una ciutat de la costa de Tràcia, i se'l menciona a la batalla d'Egospòtam l'any 405 aC. Xenofont va visitar el país el 400 aC i diu que Amadocos i Seutes II eren els dos reis més poderosos de Tràcia però s'enfrontaven freqüentment entre ells. L'any 390 aC l'atenenc Trasibul els va reconciliar i els va convertir en aliats d'Atenes, com també diu Diodor de Sicília.
Aristòtil diu que un rei de nom Amadocos va ser atacat pel seu general Seutes, però com que no indica la data no se sap si es tracta dels mateixos personatges.

## Referències

* ↑ 1.Amadocus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 135
# Hip-hop soul

El hip-hop soul és un subgènere del R&B contemporani. El terme generalment descriu un estil de música que combina el R&B i la producció de hip-hop. El gènere és un punt mitjà entre el new jack swing i el neo soul i fou molt popular a mitjans de la dècada del 1990.
# Doctrina McNamara

En 1962, la Doctrina McNamara (també anomenada "Doctrina de resposta gradual") va ser la línia geopolítica triada pel govern dels Estats Units en matèries d'estratègia nuclear, i que implicava el recurs progressiu i adaptat a les armes de destrucció massiva.

## Context

A partir de 1962, Robert McNamara, secretari d'Estat en la nova Administració demòcrata del president John F. Kennedy, va voler apartar-se de la Doctrina Dulles, que era la que es trobava anteriorment en vigor respecte de la política exterior nord-americana, coneguda també com a Doctrina de les represàlies massives.
En el cas que la dissuasió nuclear fracassés enfront de la Unió Soviètica i els seus aliats, la nova doctrina, rebutjant una estratègia nuclear apocalíptica, cercava un mitjà per a prosseguir les negociacions amb l'objectiu de posar fi al conflicte, fins i tot si això tenia lloc després d'una primera utilització de l'armament nuclear.

## Fonaments

En cas d'un atac limitat de la Unió Soviètica i del Pacte de Varsòvia a Europa, l'objectiu de la nova doctrina dissenyada per McNamara era el d'evitar la utilització immediata de tot l'arsenal nuclear nord-americà com a resposta a l'agressió.
Malgrat això, per a la Unió Soviètica la nova doctrina tenia igualment el significat de posar de manifest la determinació dels Estats Units per a la utilització del seu armament nuclear ja no només com a instrument de dissuasió, sinó també com un mitjà de destrucció, en cas necessari.
Per la seva banda, els aliats europeus dels Estats Units, membres de l'Organització del Tractat de l'Atlàntic Nord, van veure que la nova doctrina presentava igualment un risc de desacoplament entre els interessos dels Estats Units i els de l'Europa occidental, ja que en cas d'invasió per part de l'Exèrcit Roig a la República Federal Alemanya els Estats Units semblaven privilegiar la decisió de no posar en perill ni el seu propi territori ni la seva pròpia població, amb la qual cosa estarien disposats a abandonar a la seva sort als aliats europeus, rebutjant venir en ajuda dels mateixos mitjançant la utilització del seu armament nuclear en cas d'una invasió procedent del Pacte de Varsòvia.

## Bibliografia

André Fontaine, La guerre froide, 1917-1991, La Martinière, París, 2005, p.340.
# Eleccions presidencials franceses de 1958

Les eleccions presidencials franceses de 1958, les primeres de la Cinquena República Francesa, proclamada després de les eleccions legislatives franceses de 1958, van tenir lloc el 21 de desembre de 1958. Aquesta seria l'única elecció presidencial francesa realitzada per mitjà d'un cos electoral de prop de 80.000 persones compost de diputats, consellers generals i de representants dels municipis.
| Candidat | Partit | Vots | Percentatge |
| Charles de Gaulle | Unió per la Nova República (UNR) | 62.394 | 78,5% |
| Georges Marrane | Partit Comunista Francès (PCF) | 10.355 | 13,1% |
| Albert Châtelet | | 6.721 | 8,4% |
# Primer criteri de Nyquist

En comunicacions, el Criteri de Nyquist per ISI (Inter-symbol Interference per les seves inicials en anglès) descriu les condicions sota les quals, quan són satisfetes per un canal de comunicació (incloent les respostes dels filtres de transmissió i recepció), el resultat és una Interferència entre símbols nul·la. Aquest criteri proveeix un mètode per construir funcions de banda limitada que resisteixin els efectes de la interferència entre símbols.
Quan símbols consecutius són transmesos per un canal mitjançant una modulació lineal (com la ASK, QAM, etc.), la resposta a impuls (o equivalentment la resposta en freqüència) del canal causa que un símbol transmès s'escampi en el domini del temps. Això causa interferència entre símbols perquè els símbols transmesos anteriorment afecten els rebuts actualment, reduint així la tolerància al soroll. El teorema de Nyquist relaciona aquesta condició del domini del temps a una condició equivalent en el domini de la freqüència.

## Criteri de Nyquist

Si anomenem la resposta a l'impuls del canal $h(t)$, llavors la condició per a una resposta lliure d'ISI pot ser expressada com a:
    $h(nT_{s})={\begin{cases}1;&n=0\\0;&n\neq 0\end{cases}}$
per a tots els enters $n$, on $T_{s}$ és el període del símbol. El teorema de Nyquist diu que això equival a:
    ${\frac {1}{T_{s}}}\sum _{k=-\infty }^{+\infty }H\left(f-{\frac {k}{T_{s}}}\right)=1\quad \forall f$,
on $H(f)$ és la transformada de Fourier de $h(t)$. Aquest és el criteri de Nyquist contra ISI.
Aquest criteri pot ser entès intuïtivament de la següent manera: rèpliques d'H(f) desplaçades en la freqüència han de sumar conjuntament a un valor constant.
En la pràctica aquest criteri és aplicat a filtres de banda base prenent la seqüència de símbols com a impulsos amb pesos (funció delta de Dirac). Quan els filtres en el sistema de comunicació satisfan el criteri de Nyquist, els símbols poden ser transmesos a través d'un canal amb una resposta plana, dins d'una banda limitada de freqüència, sense ISI. Exemples d'aquests filtres són els filtres de cosinus alçat, o els filtres de sinus com a cas ideal.

## Vegeu també

* Interferència entre símbols
* Teorema de mostreig de Nyquist-Shannon
* Filtre de cosinus alçat
* Harry Nyquist

## Referències

* John G. Proakis, "Digital Communications, 3rd Edition", McGraw-Hill Book Co., 1995. ISBN 0-07-113814-5
* Behzad Razavi, "RF Microelectronics", Prentice-Hall, Inc., 1998. ISBN 0-13-887571-5
# Nabadwip

Nabadwip, Nadia, Nadya o Nadiya és una ciutat de l'Índia, a l'estat de Bengala Occidental, antiga capital del districte de Nadia, a la riba oest del Bhagirathi. El 1901 la població era de 10.880 habitants quasi tots hindús tot i que al districte el 59% dels habitants eren musulmans. Al cens del 2001 consta amb una població de 115.036 habitants. El nom vol dir "Nova Illa". Hauria estat fundada al segle xii per Lakshman Sen, fill de Ballal Sen, i fou capturada per Muhammad-i-Bakhtyar Khalji el 1203. Hi va nàixer al final del segle xv el reformador vaixnavita Chaitanya, en honor del qual es fa un festival cada any al gener o febrer. La ciutat de Nabadiwp va esdevenir una municipalitat amb el nom de Nadia el 1869. A l'Índia independent tornà a portar el nom tradicional de Nabadwip.

## Vegeu també

* Nadia Raj

## Referències

Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Teràmenes

Teràmenes és el nom dels següents personatges:
* Teràmenes d'Esparta, militar espartà.
* Teràmenes d'Atenes, home d'estat grec atenenc